钦定古今图书集成/明伦汇编/氏族典/第348卷 > 周应祯
## 钦定古今图书集成/明伦汇编/氏族典/第348卷 > 周应祯

按《杭州府志》：“应祯，号东阳，中都留守卫人。官浙江都
司佥书。嘉靖甲寅，倭寇五百馀人，由澉、乍二浦沿海
塘，据石墩巡司，躙袁花市，应祯统兵御之，驻龙凤两
山间，当寇出入孔道。谍报贼至，应祯跃马趋之，力战，
斩数十级。贼奔追至放雁山址，篠樾蒙密，贼伏败垣
中，提石击应祯，中其首而仆，身被数刀，马伤，负归崇
教寺”，越宿而绝，马亦不食三日死。